sasicodes/solvari-1 huggingface dataset:
எட்டாம் வேற்றுமையினுடைய உருபுகள் படர்க்கைப் பெயாற்றில் ஏ ஓ மிகுதலும் அவ்வீறு திரிதலும் கெடுதலும் இயல்பாதலும் ஈற்றயலெழுத்துத் திரிதலுமாம்.
எவன் முதலிய வினைப் பெயர்களும் அவன் முதலிய சுட்டுப் பெயர்களும் தான் தாம் என்னும் பொதுப் பெயர்களும் மற்றையான் பிறன் முதலிய மற்றுப் பிற என்பன அடியாக வரும் பெயர்களும் விளி கொள்ளாப் பெயர்களாம்.
சிறுபான்மை ஒரு வேற்றுமையுருபு நிற்றற் குரிய விடத்தே மற்றதொரு வேற்றுமையுருபு மயங்கி வரும் வரின் அவ்வுருபைப் பொருக்கியைந்த உருபாகத் திரித்துக் கொள்ள வேண்டும்.
ஐ முதலிய உருபேற்குமிடத்து யான் கான் என்னுந் தன்மையொருமைப் பெயர்கள் என் எனவும் யாம் நாம் யாங்கள் நாங்கள் என்னுந் தன்மைப் பன்மை பெயர்கள் எம் நம் எங்கள் நங்கள் எனவும் விகாரப்பட்வரும்.
நீ என்னும் முன்னிலை யொருமைப் பெயா நின் உன் எனவும் நீர் முதலிய முன்னிலைப் பண்மைப் பெயர்கள் நும் உம் எனவும் நீங்கள் என்னும் முன்னிலைப் பன்மைப் பெயர் நுங்கள் உங்கள் எனவும் விகாரப்பட்டு வரும்.
உயிரையும் மெய்யையும் குற்றியுலுகரத்தையும் ஈறாகவுடைய பெயர்ச்சொற்கள் இன்னுருபொழிந்த உருபுகளை ஏற்குமிடத்துப் பெரும்பாலும் இன்சாரியை பெறும்.
அது இது உது என்னுஞ் சுட்டுப் பெயர்களும் எது ஏது யாது என்னும் வினாப் பெயர்களும் உருபேற்கு மிடத்து அன்சாரியையும் சிறுபான்மை இன்சாரியையும் பெறும்.
அவை இவை உவை எவை காரியவை நெடியவை முதலிய ஐகார வீற்றிணைப் பன்மைப் பெயர்கள் உரு பேற்குமிடத்து ஈற்றைகாரங் கெட்டு அற்றுச்சாரியை பெறும்.
பல சில சிறிய பெரிய அரிய முதலிய அகரவீற்றஃறிணைப் பன்மைப் பெயர்களும் யா என்னும் அஃறிணைப் பன்மை வினாப் பெயரும் உருபேற்று மிடத்து அற்றுச்சாரியை பெறும்.
மகரவீற்றுப் பெயர்ச்சொற்கள் உருபேற்குமிடத்து அத்துச்சாரியை பெறும் பெறுமிடத்து ஈற்று மகரமுஞ் சாரியை முதல் அகரமுங் கெடும்.
எல்லாமென்னும் பெயர் அஃறிணைப் பொருளில் உருபேற்குமிடத்து ஈற்று மகரங்கெட்டு அற்றுச்சாரியையும் உருபின் மேல் முற்றும்மையும் பெறும் உயர்திணைப் பொருளில் உருபேற்றுமிடத்து நம்மூச்சாரியையும் உருபின்மேல் முற்றும்மையும் பெறும்.
பல சில சிறிய பெரிய அரிய முதலிய அகரவீற்றஃறிணைப் பன்மைப் பெயர்களும் யா வென்னும் அஃறிணைப் பன்மை வினாப் பெயரும் உருபேற்கு மிடத்து எப்படியாம்?
வினைமதல் குயவன் முதற்கருவி மண் துணைக்கருவி தண்டசக்கர முதலியன் இடம் வனைதற்கு ஆதாரமாகிய இடம் செயல் வனைதற்கு மதற்காரணமாகிய செய்கை காலம் இறந்தகாலம் செயப்படு பொருள் குட முதலியன.
வினை முதன் முதலிய ஆறனுள்ளே தெரிநிலை வினைமுற்றின் கண் விணைமுதலுஞ் செயலுங் காலமுமாகிய மூன்றும் வெளிப்படையாகவும் மற்றை மூன்றுங் குறிப்பாகவுந் தோன்றும்.
தெரிநிலை வினைப் பெயரெச்ச வினையெச்சங்களின்கண் செயலுங் காலமுமாகிய இரண்டும் வெளிப்படையாகவும் மற்றை நான்கும் குறிப்பாகவுந் தோன்றும்.
வினைமுதல் பால் காட்டும் விகுதியினாலும் செயல் பகுதியினாலும் காலம் இடைநிலையும் விகுதியும் விகாரப்பட்ட பகுதியுமாகிய மூன்றனுள் ஒன்றினாலுந் தொன்றும்.
உண்டான் இத்தெரிநிலை வினைமுற்றிலே பகுதியாற் செயலும் இடைநிலையாற் காலமும் விகுதியால் வினைமுதலும் வெளிப்படையாகவும் மற்றவை உண்ட இத் தெரிநிலைவினைப் பெயரெச்சத்திலே பகுதியாற் செயலும் இடைநிலையாற் காலமும் வெளிப்படையாகவும் குறிப்பாகவுந் தோன்றின.
குறிப்பு வினையாவது காலங்காட்டும் உறுப்பின்மையினாலே காலம் வெளிப்படத் தெரிதலின்றிச் சொல்லுவோனது குறிப்பினாலே தோன்றும்படி நிற்கும் வினையாம்.
பொன்னன் இது பொன்னையுடையனாயினான் என இறந்தகாலங் கருதியாயினும் பொன்னையுடையனாகின்றான் என நிகழ்காலங் கருதியாயினும் பொன்னையுடையனாவான் என எதிர்காலங் கருதியாயினுந் தன்னை ஒருவன் சொல்ல அக்காலம் அவனது குறிப்பாட் கேட்போனுக்குத் தோன்றும் படி நிற்றலினாலே குறிப்பு வினை.
பொன்னன் என்பது பொன்னுடைமை காரணமாக ஒருவனுக்குப் பெயராய் நின்று எழுவாய் முதலிய வேற்றுமையுரு பேற்கும் போது பெயர்ச் சொல் முக்காலம் பற்றிப் புடை பெயரும் ஒருவனது வினை நிகழ்ச்சியை உணர்த்திப் பெயருக்குப் பயனிலையாய் வரும் போது குறிப்பு வினைமுற்றுச் சொல் அங்ஙனம் வினைமுற்றாய் நின்று பின் அவ்வினை நிகழ்ச்சி காரணமாக அவனுக்குப் பெயராகி எழுவாய் முதலிய வேற்றுமையுருபேற்கும் போது குறிப்பு வினையாலணையும் பெயர்.
எனவே தெரிநிலைவினைமுற்றும் தெரிநிலைவினைப் பெயரெச்சமும் தெரிநிலை வினையெச்சமும் குறிப்பு வினைமுற்றும் குறிப்பு வினைப்பெயரெச்சமும் குறிப்பு வினை வினையெச்சமும் என வினைச்சொற்கள் அறுவகையாயின.
இம்முற்றுவினை கொள்ளும் பெயர்களாவன் பொவுட் பெயர் இடப்பெயர் காலப்பெயர் சினைப்பெயர் குணப்பெயர் தொழிற்பெயர் என்னும் அறுவகைப் பெயருமாம்.
படர்க்கை வினைமுற்று உயர்திணையாபாலொருமைப் படர்க்கை வினைமுற்றும் உயர்திணைப் பெண்பாலொருமைப் படர்க்கை வினைமுற்றும் உயர்திணைப் பலர்பாற் படர்க்கை வினைமுற்றும் அஃறிணையொன்றன் பாற் படர்க்கை வினைமுற்றும் அஃறிணைப் பலவின்பாற் படர்க்கை வினைமுற்றும் என ஐந்து வகைப்படும்.
அன் ஆன் என்னும் விகுதிகளை இறுதியில் உடைய வினைச் சொற்கள் உயர்திணையாண்பாலொருமைப் படர்க்கைத் தெரிநிலை வினைமுற்றுங் குறிப்பு வினைமுற்றுமாம்.
து று என்னும் விகுதிகளை இறுதியில் உடைய வினைச் சொற்கள் உயர்திணைப் பெண்பாலொருமைப் படர்க்கைத் தெரிநிலை வினைமுற்றுங் குறிப்பு வினை முற்றுமாம்.
அர் ஆர் என்னும் விகுதிகளை இறுதியில் உடைய வினைச் சொற்கள் உயர்திணைப் பலர்பாற் படர்க்கைத் தெரிநிலை வினைமுற்றுங் குறிப்பு வினை முற்றுமாம்.
து று என்னும் விகுதிகளை இறுதியில் உடைய வினைச் சொற்கள் அஃறிணையொன்றன் பாற் படர்க்கைத் தெரிநிலை வினைமுற்றுங் குறிப்பு வினைமுற்றுமாம்.
றுவ்விகுதி வந்தன்று உண்டன்று சென்றன்று எனத்தடற வொற்றிடைநிலைகளின் முன்னும் புக்கன்று விட்டன்று பெற்றன்று என விகாரப்படடிறந்நகாலங் காட்டுங் கு டு று வீற்றுப் பகுதிகளின் முன்னும் அன்சாரியை பெற்று வரும்.
அது தந்தன்று என்னும் உடன்பாட்டு வினையை மறுத்தற்குத் தகரவிடைநிலைக்கும் றுவ் விகுதிக்கும் இடையே இல்லென்னும் எதிர்மறையிடை நிலையேற்று வந்த மறைவினையென்றறிக.
டுவ் விகுதியை இறுதியில் உடைய வினைச் சொல் அஃறிணையொன்றன்பாற் படர்க்கை குறிப்பு வினைமுற்றாம் இவ் விகுதி தெரிநிலைவினைமுற்றிற்கு இல்லை.
நடப்ப என்னும் உயர்திணைப் பலர்பாற்படர்க்கைத் தெரிநிலை வினை முற்று வேறு நடப்ப என்னும் அஃறிணை பலவின்பாற் படர்க்கைத் தெரிநிலை வினைமுற்றும் வேறு முன்னையது நட என்னும் பகுதியும் பா என்னும் எதிர்கால பரர்பற்படர்க்கை விகுதியுமாகப் பகுக்கப்பட்டு வரும்.
அம் ஆம் எம் ஏம் ஓம் என்னும் விகுதிகளை இறுதியில் உடைய வினைச் சொற்கள் தன்மைப் பன்மைத் தெரிநிலை வினைமுற்றுங் குறிப்பு வினைமுற்றுமாம்.
செய்யுளிலே தன்மைப் பன்மை தெரிநிலை வினைமுற்றுக்கு இவ் விகுதிகளின்றி கும் டும் தும் றும் என்னும் விகுதிகளும் வழங்கும் இடைநிலையின்றித் தாமே காலங்காட்டுதல் பதவியலிற் பெறப்பட்டது.
இனி இடைநிலையோடு கூடாது இல் இடைநிலை குஞ்சாரியை பெற்றும் ஆல் இடைநிலை குஞ்சாரியை பெற்றும் பெறாதும் ஆகாரவிடைசாரியை பெறாதும் எதிர்காலம் உணர்த்தி வரும்.
முதலியோர் துண்வு நடவா என்னும் அஃறிணைப்பலவின் பால் படர்க்கை வினைமுற்றில் ஆகாரம் வெரு விகுதி வேண்டாது தானே எதிர்மறை பொருளோடு பலவின்பாற் படர்க்கைப் பொருளையுந் தந்து நிற்றலின் அங்கு மாத்திரம் விகுதியோ யென்றறிக.
இங்ஙனமன்றி உடன்பாட்டு தெரிநிலை முற்றுக்களே ஆல் என்னும் பன்படியாக தோன்றிய எதிர்மறை சிறப்பு வினைக்குறிப்போடாயினும் இல்லை யென்னும் எதிர்மறைத்த தெரிநிலை வினைமுற்றுக்களாயும் வரும்.
ஆய் இ ஆல் ஏல் ஆல் என்னும் விகுதிகளை இருதியில் உடைய வினைச்சொற்களும் ஆய் விகுதி புணர்ந்து குன்றிப் பகுதி மாத்திரையாய் நிற்கும் விசை சொற்களும் முன்னிலையேவாலொருமை தெரிநிலை வினைமுற்றுக்களாம்.
எதிர்மறையாலொருமை வினைமுற்றுக்கள் உண்ணாதே உண்ணாதீ என எதிர்மறை ஆகாரவிடை நிலையின் முன் தகரவெழுத்து பெற்றோடு எகர விகுதி இகரவிகுதிகளுள் ஒன்று பெற்றும் வரும்.
எதிர்மநையேவற் பன்மைவினை முற்றுக்கள் உண்ணமின் நடவன்மின் என பகுதிக்கும் வின் விகுதிக்கும் இடையே எதிர்மறை அல் இடைநிலை பெற்று வரும்.
செய்யுமென்னும் வாய்ப்பாட்டுத் தெரிநலை வினைமுற்றுச் சொற்கள் படர்க்கையிடத்தனவாகிய ஐம்பால்களுக்குள்ளே பலர்பாலொழிந்த நான்கு பால்களுக்கும் பொதுவாக வரும்.
வேறு இல்லை உண்டு என்னும் இம்மூன்று வினைக்குறிப்பு முற்றுச்சொற்களும் யார் என்னும் வினா வினைக்குறிப்பு முற்றுச் சொல்லும் இருதிணையம்பான் மூவிடங்கட்கும் பொதுவாகி வரும்.
அஃறிணையொருமைக்குரிய டுவ்விகுதி பெற்று நிற்கும் உண்டு என்னம் வினைக்குறிப்பு முற்றும் வேறே விகுதியின்றிப் பொதுச் சொல்லாயே நிற்கும் இவ்வுண்டென்னும் வினைக்குறிப்பு முற்றும் வேறே முன்னையது இன்று என்பதற்கு மறுதலை பின்னையது இல் என்பதற்கு மறுதலை பின்னையது இல் என்பதற்கு மறுதலை.
யார் என வகரங்கெட்டு நிற்கும் பலாபாற் படர்க்கை வினைப் பெயரும் வேறே யார் என்னும் இவ் வினா வினைக்குறிப்பும் வேறே யார் என்னும் இவ் வினா வினைக்குறிப்பும் வேறே.
வேறு இல்லை உண்டு என்னும் இம்மூன்று வினைக்குறிப்பு முற்றுச் சொற்களும் யார் என்னம் வினாவினைக் குறிப்புமுற்றுச் சொல்லும் எவ்வாறு பொதுப்பட வரும்?
தெரிநிலைவினைப் பெயரெச்சம் செய்த வென்னும் வாய்ப்பாட்டிறந்தபாலப்பெயரெச்சம் எனவும் செய்கின்ற வென்னும் வாய்ப்பாட்டு நிகழ்காலப் பெயரெச்சம் எனவும் செய்யும் என்னும் வாய்ப்பட்டெதிர்காலப் பெயரெச்சம் எனவும் மூவகைப்படும்.
செய்தவென்னும் வாய்ப்பாட்டிறந்த காம் பெயரெச்சங்கள் இறந்த காலவிடைநியோடு வகாரப்பட்டிறந்தகாலங் காட்டும் தகுதியோடும் அகர விகுதி பெற்று வருவனவாம்.
எதிர்மறைத் தெரிநிலை வினைப்பெயரெச்சங்கள் எதிர்மறை ஆகாரவிடைநிலையுந் தகரவெழுத்துப் போற்றோடு கூடிய அகரவிகுதியும் பெற்று வருவனவாம்.
இவ்வினையெச்சங் கொள்ளும் வினைச்சொற்களாவன உடன்பாடும் எதிர்மறையும் பற்றிவரும் தெரிநிலையுங் குறிப்புமாகிய வினைமுற்றும் பெயரெச்சமும் வினையெச்சமும் வினையாலணையும் பெயரும் தொழிற்பெயரும் ஆகிய ஐ வகை வினைச்சொற்களுமாம்.
பதவியலிற் கூறப்பட்ட வினையெச்ச விகுதிகளும் உகர விகுதி இறந்தகால விடைநிலையோடு கூடிவரும் என விகுதி இறந்தகாலவிடைநிலையோடும் விகாரப்பட்டிருந்த காலங்காட்டும் பகுதியோடும் கூடிவரும்.
தெரிநிலை வினையெச்சங்கள் செய்து என்னும் வாய்ப்பாட்டிறந்த கால வினையெச்சம் எனவும் செயவென்னும் வாய்ப்பாட்டு முகலத்திற்குமுரிய வினையெச்சம் எனவும் செயின் என்னும் வாய்பாட்டெதிர்கால வினையெச்சம் எனவும் மூவகைப்படும்.
செய்து என்னும் வாய்ப்பாட்டு இறந்தகால வினையெச்சங்கள் உ இ ய் என்னும் விகுதிகளை இறுதியிற் பெற்று தன் கருத்தாவின் வினையையே கொண்டு முடிவனவாம்.
செய என்னும் வாயடப்பாட்டு முக்காலத்திற்கும் உரிய வினை யெச்சம் அகரவிகுதியை இறுதியிற் பெற்றுத் தான் கருத்தாவின் வினையையும் பிறகருத்தாவின் வினையையும் கொண்டு முடிவதாம்.
மழை பெய்ய புகழ்பெற்றது என்றவிடத்து வினையெச்சந்தால் உணரப்படும் தொழிலை நிகழ்த்தின வினைமுதலே முடிக்குஞ் சொல்லால் உணரப்படும் தொழிற்கு வினைமுதலாதல் காண்க.
மழைபெய்ய நெல்லு விளைந்தது எனற விடத்து வினையெச்சத் தால் உணரப்படும் தொழிலை நிகழ்த்தின வினைமுதலும் வேறே முடிக்குஞ் சொல்லால் உணலப்படும் தொழிலை நிஷைகழ்த்தின வினைமுதலும் வேறேயாதல் காண்க.
இவற்றுள் முன்னைய இரண்டு விகுதி பெற்றவை தன் கருத்தாவின் வினையையும் பிற கருத்தாவின்வினையையுங் கொண்டு முடியும் பின்னைய மூன்று விகுதி பெற்றவை தன் கருத்தாவின் வினையைக் கொண்டு முடியும்.
இங்கே நிகழ்காலமென்றது முடிக்குஞ் சொல்லால் உணரப்படுந் தொழிலோடு வினையெச்சத்தால் உயரப்படுந் தொழில் முற்பிற் பாடின்றி உடனிகழ்தலை.
சொற்குப் பின்னிகழ்வதாயும் முடிக்குஞ்சொல்லால் உணரப்படுந் தொழிற்குக் காரணமாகமுன்னிகழ்வதாயும் உள்ளது ஆதலால் இவ்வினையெச்சம் எதிடகாலம் பற்றிக் காரணப்பொருளில் வருவதாயிற்று.
உண்பானேல் உண்பானெனின் உண்பானாயின் உண்பானேனும் என முற்று வினைகள் ஏல் எனின் ஆயின் ஏனும் என்னும் நான்கனோடும் இயைந்து ஒரு சொன்னீர் மைப்பட்டுச் செயின் என்னும் வாய்ப்பாட்டு வினையெச்சங்களாய் வருமெனவும் அறிக.
எதிர்மறைத் தெரிநிலை வினையெச்சங்கள் எதிர்மறை ஆகாரவிடைநிலையோடு உ மல் மே மை மைக்கு கால் கடை வழி இடத்து என்னும் விகுதிகளைப் பெற்று வருவனவாம்.
செய்யாமல் செய்யாமே செய்யாமை செய்யாமைக்கு என்னும் நான்கும் செயற்கு செய்யிய செய்யியர் என்பவற்றிற்கும் செயற்கு என்பது படவருஞ் செயவேனெச்சத்திற்கும் எதிர்மறையாம்.
செய்யாக்கால் செய்யாக்கடை செய்யாவழி செய்யாவிடத்து என்னும் நான்கும் செயின் என்பதற்கும் அப்பொருள்பட வருவனவாகிய செய்தால் செய்தக்கால் செய்தக்கடை செய்தவழி செய்தவிடத்து என்பனவற்றிற்கும் எதிர்மறையாம்.
எதிர்மறை குறிப்புவினையெச்சங்கள் அல் இல் என்னும் எதிர்மைபண்படியாகத் தோன்றி றி டு மல் மே மை ஆல் கால் கடை வழி இடத்து என்னும் விகுதிகளைப் பெற்று வருவனவாம்.
தன் கருத்தாவின் வினையே கொள்ளுதற்குரிய வினையெச்சங்கள் சினை வினையாயின் அவை அச்சினைவினையைக் கொண்டு முடிதலுமன்றி ஒற்றுமைபற்றி முதல் வினையையும் கொண்டு முடியும்.
இங்கே ஒடிதல் சினைவினை வீழ்தல் முதல் வினை ஆதலின் ஒடிந்து என்னுஞ் சினைவினையெச்சம் வீழ்ந்தான் என்னும் முதல் வினைகொண்டு முடிந்தது.
தெரிநிலை வினைமுற்றுங் குறிப்பு வினை முற்றுங் குறிப்பு வினைமுற்றும் தமக்குரிய பயனிலை கொள்ளுமிடத்து வினையெச்சத்திற்குரிய பயனிலை கொள்ளுமிடத்து வினையெச்சப் பொருளையும் பெயரெச்சத்திற்குரிய பயனிலை கொள்ளுமிடத்து வினையெச்சப் பொருளையும் பெயரெச்சத்திற்குரிய பணனிலை கொள்ளுமிடத்துப் பெயரெச்சப் பொருளையுந் தரும்.
தன்வினையாவது தன்னெழுவாய் கருத்தாவின் றொழிலை உணர்த்தி நிற்கும் முதனிலை அடியாகத் தோன்றிய வினையாம் இத்தன்வினை இயற்றுதற் கருத்தாவின் வினையெனப்படும்.
செயப்படு பொருள் குன்றிய முதனிலை செயப்படுபொருள் குன்றாத முதனிலை என்னும் இரு வகை முதனிலைகளும் பிறவினை விகுதி பெற்றேனும் தாம் விகாரப்பட்டேனும் விகாரப்பட்டு விகுதிபெற்றேனும் பிற வினைப் பகுதிகளாய் வருதல் பதவியலிற் கட்டுவித்தான்.
செயப்பாட்டு வினையாவது படு விகுதி புணர்ந்த முதனிலை அடியாகத் தோன்றி வினைமுதல் மூன்றாம் வேற்றுமையிலும் செயப்படு பொருள் எழுவாயிலும் வரப்பெறும் வினையாம்.
பிறவினை முதனிலைகளும் செயப்படு பொருள் குன்றாத தனவினை முதனிலைகளும் படு விகுதியோடும் இடையே அகரச்சாரியையேனும் குச்சாரியையும் அகரச்சாரியையுமேனும் பெற்று செயப்பாட்டு வினை முதனிலைகளாக வரும்.
இவைகளுள் வேற்றுமையுருபுகள் பெயரியலிலும் விகுதியுருபுகளும் இடைநிலையுருபுகளுஞ் சாரியையுருபுகளும் பதவியலிலுஞ் சொல்லப்பட்டன.
அன்ன அனைய என்பவைகள் இடைச்சொல்லடியாகப் பிறந்த பெயரெச்ச வினைக் குறிப்புக்கள் அவைகளிலே அ என்னு முதனிலையே இடைச்சொல் அன்ன என்பதில் னகரமெய் சாரியை அனைய என்பதில் னகரமெய்யும் ஐகாரமும் சாரியை.
ஒகாரவிடைச் சொல் ஒழியிசையும் வினாவும் சிறப்பும் எதிடமறையும் தெரிநிலையும் கழிவும் பிரிநிலையும் அசைநிலையுமாகிய எட்டுப் பொருளையந் தரும்.
உம் என்னுமிடைச் சொல் எதிர்மறையும் சிறப்பும் ஐயமும் எச்சமும் முற்றும் எண்ணும் தெரிநிலையும் ஆக்கமுமாகிய எட்டுப் பொருளையுந் தரும்.
என்று என ஒடு என்னும் இம் மூன்றிடைச் சொற்களும் எண்ணப்படும் பொருட்டோறு நிற்றலேயன்றி ஒரிடத்து நிற்கவும் பெறும் அப்படி நிற்பினும் பிரிந்து மற்றைப் பொருடோறும் பொருந்தும்.
இங்கே என என்பது பகையெனப் பாவமென அச்சமெனப் பழியென என்று நின்ற விடத்துப் பிரிந்து பிறவழியுஞ் சென்று பொருந்தியது.. ஒடுவெண் பொருள் கருவி காலம் வினையிடனொ டைந்து மிருடீர வெண்ணிச் செயல்.
காலம் கொன்வரல் வடை இங்கே காதலர் நீங்கிய காலம் அறிந்து வருதலையுடைய வாடை என்னும் பொருளைத் தருதலாற் காலம் உயர்த்தற்பொருட்டு வரும் போது ஒரமைச் சொல்லீற்றில் வரும்.
எச்சவும்மையாற் றழுவப்படும் பொருட் சொல்லில் உம்மையில்லையாயின் அச்சொல் எச்சவும்மையோடு கூடிய சொற்கு முதலிலே சொல்லப்படுமோ ஈற்றிலே சொல்லப்படுமோ?
யா கா பிற பிறக்கு அரோ போ மாது இகும் சின் குரை ஓரும் போலும் அன்று ஆம் தாம் தான் இசின் ஐ ஆல் என் என்ப என்னும் இருபத்தொன்றும் மூவிடத்துக்கும் வரும் அசைநிலையிடைச் சொற்களாம்.
உயிர்ப்பொருள்களின் றொழில் பண்புகளாவன உண்ணல் உடுத்தல் உறங்கள் அணிதல் தொழுதல் நடத்தல் ஆக்கல் காத்தல் அழித்தல் முதலியனவாம்.
உயிரல் பொருள்களின் குணப்பண்புகளாவன பல்வகை வடிவங்களும் இரு வகைநாற்றங்களும் ஐவகை நிறங்களும் அறு வகைசுவைகளும் எண்வகைப் பரிசங்களுமாம்.
உயிர்ப்பொருள் உயிரல் பொருள் என்னும் இரு வகைப் பொருள்களுக்கும் உரிய தொழிற்பண்புகளாவன தோன்றல் மறைதல் வளர்தல் சுரங்கள் நீங்கள் அடைதல் நடுங்கள் ஒலித்தல் முதலியவைகளாம்.
மேற்கூறிய குணப்பண்பும் உண் உறங்கு முதலிய முதனிலையளவிற் பெறப்படுந் தொழிற்பண்பும் ஆகிய பொருட் பண்பை உணர்த்துஞ் சொற்கள் வினைச் சொற்கள் எனப்படும்.
தொகைநிலைத் தொடராவது வெற்றுமையுருபு முதலிய உருபுகள் நடுவே கெட்டு நிற்ப இரண்டு முதலிய சொற்கள் ஒரு சொற்றன்மைப்பாட்டுத் தொடர்வதாம்.
வேற்றுமைத் தொகையாவது ஐ முதலிய ஆறு வேற்றுமையுருபும் இடையிலே கெட்டு நிற்கப் பெயரோடு பெயரும் பெயரோடு பெயரும் பெயரோடு வினை வினைக்குறிப்புப் பெயர்களுந் தொடர்வதாம்.
கையையுடைய களிறு என்பது கைக்களிறு எனவும் பொன்னாற் செய்தகுடம் என்பது பொற்குடம் எனவும் வருவன உருபும் பொருளும் ஒருங்கு கெட்ட வேற்றுமைத் தொகை எனக் கொள்க.
இவ்வாறு வருவனவெல்லாம் உருபு கெட்டு நிற்கினும் ஒரு சொற்றொன்மைப் படாது பிளவுபட்டு நிற்றலினாலே தொகாநிலைத் தொடரெனவே கொள்ளப்படும்.
வேற்றுமையுருபுகள் விரிந்து நிற்குமிடத்து எப்பொருள் படுமோ அப்பொருள் படுமிடத்தே தொக்கு நிற்கப் பெறும் அப்பொருள் படாவிடத்தே தொக்கு நிற்கப் பெறவாம்.
சாத்தனை யடித்தான் என ஐயுருபு விரிந்து நிற்குமிடத்துச் செயப்படு பொருள் படுதல் போலச் சாத்தானடித்தான் என ஐயுருபு தொக்கு நிற்குமிடத்து அப்பொருள் படாமையால் இங்கே ஐ யுருபு தொக்கு நிற்கப்பெறா தென்றறிக.
சாத்தனொடு வந்தான் என ஒடுவுருபு விரிந்து நிற்குமிடத்து உடனிகழ்ச்சிப் பொருள் படுதல்போலச் சாத்தன் வந்தான் எனத் தொக்கு நிற்குமிடத்து அப்பொருள் படாமையால் இங்கே ஒடுவுருபு தொக்கு நிற்கப் பெறாதென்றறிக.
இரு பெயரொட்டுப் பண்புத் தொகையாவது ஆகிய என்னும் பண்புருபு கெட்டு நிற்கப் பொதுப்பெயரோடு பொதுப் பெயராயினும் ஒரு பொருண்மேல் வந்து தொடர்வதாம்.
ஆயன் சாரை என்பன பண்பல்லவாயினும் பண்பு தொக்க தொகைபோல விசேடிப்பதும் விசேடிக்கப்படுவது மாகிய இயைபுபற்றி இவை போல்வனவும் பண்புத்தொகை எனப்பட்டன.
உம்மைத் தொகையாவது எண்ணல் எடுத்தல் முகத்தல் நீட்டல் என்னும் நால்வகையளவைகளாற் பொருள்களை அளக்குமிடத்து எண்ணும்மை இடையிலும் இறுதியிலுங் கெட்டு நிற்கப் பெயரோடு பெயர் தொடர்வதாம்.
அன்மொழித் தொயாவது வேற்றுமைத் தொகை முதலிய ஐந்து தொகைநிலைத் தொடருந் தத்தம் பொருள்படுமலவிற் றொகாது தத்தமக்குப் புறத்தே தாமல்லாத பிற மொழிப் பொருள் படத் தொகுவதாம்.
தொகைநிலைத் தொடர் மொழிகளை விரித்துப் பொருள் கொள்ளுமிடத்து ஒரு பொருளைத் தருவன வன்றி இரண்டு முதல் ஏழெல்லையாகிய பல பொருள்களைத் தருவனவும் உளவாம்.
தொகை நிலைத் தொடர்மொழிகளை விரித்துப் பொருள் கொள்ளுமிடத்து அவைகளுள் ஒரு பொருளைத் தருவனவன்றிப் பல பொருள்களைத் தருவனவும் உளவோ?
தொகைநிலைத் தொடர்மொழிகளுள்ளே வேற்றுமைத் தொகையிலும் பண்புத்தொகையிலும் முன் மொழியிலாயினும் பின் மொழியிலாயினும் பொருள் சிறந்து நிற்கும் வினைத் தொயிலும் உவமைத் தொகையிலும் முன் மொழியிற் பொருள் சிறந்து நிற்கும் உம்மைத் தொகையில் அனைத்து மொழியிலும் பொருள் சிறந்து நிற்கும் அன்மொழித் தொகையில் இரு மொழியுமல்லாத புற மொழியிற் பொருள் சிறந்து நிற்கும்.
வேங்கைப்பூ வெண்டாமரை என வரும் வேற்றுமைத் தொகை பண்புத் தொகைகளிலே முன்மொழிகள் இனம் விலக்கி நிற்றலால் அம் முன் மொழிகளிற் பொருள் சிறந்தன.
கண்ணிமை செஞ்ஞாயிறு என வரும் வேற்றுமைத் தொகை பண்புத் தொகைகளிலே முன் மொழிகள் இனம் விலகுதலின்றி நிற்றலால் பின் மொழிகளிற் பொருள் சிறந்தன.
ஆடு பாம்பு வேற்கண் என வரும் வினைத் தொகை எவமைத் தொகைகளிலே முன்மொழிகள் இனம் விலக்கி நிற்றலால் அம்முன் மொழிகளிற் பொருள் சிறந்தன.
இராப்பகல் சேரசோழ பாண்டியர் என வரும் உம்மைத் தொகைகளிலே அனைத்து மொழிகளும் இனம் விலக்கலும் விலாக்காமையுமின்றி நிற்றலால் அவ்வனைத்து மொழிகளிலும் பொருள் சிறந்தன.
பொற்றொடி உயிர்மெய் என வரும் அன்மொழித் தொகைகளிலே வொல்லுவொனுடைய கருத்து இவ்விரு மொழிப் பொருண் மேலதகாது இவ்விரு மொழியுமல்லாத உடையாண் முதலிய புறமொழிப் பொருண்மேலேதாதலால் அப்புற மொழிகளிற் பொருள் சிறந்தன.
அத்தெபாக நிலைத்தொடர் எழுவாய்த் தொடர் விளித் தொடர் வேற்றுமைத் தொகாநிலைத் தொடர் வினைமுற்றுத் தொடர் பெயரெச்சத் தொடர் இடைச்சொற்றொடர் உரிச்சொற் றொடர் அடக்குத் தொடர் என ஒன்பது வகைப்படும்.
பண்புத்தொகையும் உண்மைத் தொகையும் விரிந்த விடத்து முன்னது இடைச்சொற்றொடரும் பின்னது இடைச்சொல்லடியாகப் பிறந்த பெயரெச்ச வினையெச்சச் தொடருமாம்.
வேற்றுமையுருபுகளும் வினைமுற்றுக்களும் பெயரெச்சங்களும் வினையெச்சங்களுங் கொண்டு முடியும் பெயர்க்கும் வினைக்கும் இடையே வருமொழியோடு இயைத்தக்க பிற செற்கள் வரவும் பெறும்.
உண்டு விருந்தோடு வந்தான் என்னுமிடத்து இடையில் வந்த விருந்தென்னும் சொல் வருமொழியோடு இயைதலன்றி விருந்தோடுண்டு வந்தான் என நிலைமொழியோடும் இயைதலால் இது போல்வன இடையில் வரப்பெறாவென்றறிக.
வேற்றுமையுருபுகளும் வினைமுற்றுக்களும் பெயரெச்சங்களும் வினையெச்சங்களுங் கொண்டு முடியும் பெயர்க்கும் வினைக்கும் இடையே பிற சொற்கள் வருதல் உண்டோ?
ஆறனுபொழிந்த வேற்றுமையுருபுகளையும் வினைமுற்றையும் வினையெச்சத்தையும் முடிக்கவருங் சொற்கள் அவைகளுக்குப் பின்னன்றி முன் வருதலுமுண்டு.
முற்றுத் தொடர் மொழியாவது எழுவாயுஞ் செயப்படுபொருண் முதலிவைகளோடு கூடாதாயினுங் கூடியாயினும் முடிபு பெற்று நிற்குந் தொடர் மொழியாம்.
ஆவைக்கொணா என்னுமிடத்து ஆவை என்பது மாத்திரஞ் சொல்லிக் கொணாவெண்பது சொல்லாவிடினும் கொணாவெண்பதுமாத்திரஞ் சொல்லி ஆவை என்பது சொல்லாவிடினும் வாக்கியப் பொருளுணர்ச்சி உண்டாதல அறிக.
நீலானனை என்னுமிடத்து நனைலின் நீர் கருவியாதலாற் றடையுணர்ச்சி யில்லை ஆகவே தகுதி காரணமக வாக்கியப் பொருளுணர்ச்சி யுண்டாதலறிக.
மலையுண்டானெருப்புடையது தேவதத்தன் என்னுமிடத்து மலை நெருப்புடையது என்னும் வாக்கியத்தால் உண்டாகும் பொருளுணர்ச்சிக்குக் காரணமல்லாத உண்டாக் என்னுஞ் சொல் அற்சொற்கட்கு இடையீடாக நின்றது உண்டான் றேவதத்தன் என்னும் வாக்கியத்தால் உண்டாகும் பொருளுணர்ச்சிக்குக் காரணமல்லாத நெருப்புடையது என்னுஞ் சொல் அற்சொற்கட்கு இடையீடாக நின்றது.
இப்படி இடையிட்டுச் சொல்லாது மலை நெருப்புடையது உண்டான் றேவதத்தன் எனச் சொல்லின அண்மை காரணமாக வாக்கியப் பொருளுணர்ச்சி யுண்டாதலறிக.
கருத்துணர்ச்சியாவது ஒரு சொல் எப்பொருளைத் தரல் வேண்டும் என்னுங் கருத்தாற் சொல்லப்பட்டதோ அக்கருத்தைச் சமயவிசேடத்தால் அறிதலாம்.
இது பசித்தோனாற் சொல்லப்படிற் றின்னுமாவெனவும் கவசம் பூண்டு நிற்பானாற் சொல்லப்படிற் குதிரை யெனவும் சொல்லுவான் கருத்துச் சமயவிசேடத்தால் அறியப்படும்.
வேற்றுமையுருபுகள் விரிந்தாயினும் மறைந்தாயினும் ஒன் பல வடுக்கி வரினும் கலந்து பல வடுக்கி வரினும் வினைமுற்றும் பெயரெச்சமும் வினையெச்சமும் ஒன்று பல வடுக்கி வரினும் அப்பரவுந் தம்மை முடித்தற் குறிய ஒரு சொல்லைக் கொண்டு முடியும்.
வேற்றுமையுருபு ஒன்று பல வடுக்கி வருமிடத்து ஒரு தொடரினுள்ளே இறுதியினின்ற பெயரின் மாத்திரம் விரிந்து நின்று மற்றைப் பெயர்களெல்லா வற்றினுந் தொக்கு வருதலு முண்டு.
வேற்றுமையுருபுகள் ஒன்று பல வடுக்கி வரினும் கலந்து பலவடுக்கி வரினும் வினைமுற்றம் பெயரெச்சமும் வினையெச்சமும் ஒன்று பல வடுக்கி வரினும் அப்பலவும் எப்படி முடியும்?
வேற்றுமையுருபு ஒன்று பலவடுக்கி வருமிடத்து ஒரு தொடரினுள்ளே இறுதியினின்ற பெயரின் மாத்திரம் விரிந்து நின்று மற்றப் பெயர்களௌலாவற்றிலுந் தொக்க வருதலும் உண்டோ?
தன்மையெழுவாயோடு முன்னிலையெழுவாயேனும் படர்க்கை யெழுவாயுமேனும் இவ்விரண்டெழுவாயு மேனும் அடுக்கி வரின் தன்மைப்பன்மைப் பயனிலை கொண்டு முடியும்.
திணையைந் தோன்றிய விடத்து உருபு வடிவு என்னும் பொதுச் சொற்களாலும் உயர்திணைப் பாலையந் தோன்றியவிடத்து அத்திணைப் பண்மைச் சொல்லாலும் அஃறிணைப்பாலையந் தோன்றியவிடத்துப் பால்பகாவஃறிணைச் சொல்லாலுங் கூறல் வேண்டும்.
இரு திணையில் உருதிணை துணிந்தவிடத்தும் இருபாலில் ஒரு பால் துணிந்தவிடத்தும் மற்றொன்றல்லாத தன்மையைத் துணிந்த பொருண்மேல் வைத்துக் கூறல் வேண்டும்.
திணை பாலிடங்கட்குப் பொதுவாகிய பெயர் வினைகட்கு முன்னும் பின்னும் வருஞ் சிறப்புப் பெயருஞ் சிறப்பு விணையும் அவற்றின் பொதுத்தன்மையை நீக்கி ஒன்றனை யுணர்த்தும்.
யாமெல்லாம் வருவோம் நீயிரெல்லாம் போமின் அவரெல்லாமிருந்தார் எனப் பெயரிடப் பொதுமையை முன்வந்த சிறப்புப் பெயரும் பின் வந்த சிறப்பு வினையும் நீக்கி ஒவ்வோரிடத்தை யுணர்த்தின.
வாழ்க அவன் அவள் அவர் அது அவை யான் யாம் நீ நீர் என வினைத்திணை பாலிடப் பொதுமையைப் பின் வந்த சிறப்புப் பெயர்கள் நீக்கி ஒரு திணையையும் பாலையும் இடத்தையும் உணர்த்தின.
பெயர் வினையிரண்டும் உயர்திணை யாண் பெணிரண்டற்கும் பொதுவாகவேணும் அஃறிணை யாண்பெணிரண்டற்கும் பொதுவாகவேணும் வருமிடத்து அப்பாலிரண்டனுள் ஒருபாற்கே யுரிய தொழின் முதலிய குறிப்பினால் அப்பாலானது துணியப்படும்.
ஆயிரமக்கள் போர் செய்யப் போயினார் என்னுமிடத்து மக்களென்னும் பெயரும் போயினரென்னும் வினையும் உயர்திணை யாண்பெணிருபாறற்கும் பொதுவாயினும் போர் செயலென்னுந் ழிற்குறிப்பினால் ஆண்பால் துணியப்பட்டது.
பெருந்தேவி மகவீன்ற கட்டிலினருகே நால்வர் மக்களுளர் என்னுமிடத்து மக்களென்னும் பெயரும் உளர் என்னும் வினையும் உயர்திணை யாண்பெணிருபாறற்கும் பொதுவாயினும் ஈனுதலென்னுந் தொழிற்குறிப்பினாற் பெண்பால் துணியப்பட்டது.
இப்பெற்ற முழவொழிந்தன என்னுமிடத்து பெற்றமென்னும் பெயரும் ஒழிந்தன வென்னும் வினையும் அஃறிணையாண்பெணிருபாற்கும் பொதுவாயினும் உழவென்னுந் தொழிற்குறிப்பினால் எருது துணியப்பட்டது.
இப்பெற்ற முழவொழிந்தன என்னுமிடத்து பெற்றமென்னும் பெயரும் ஒழிந்தன வென்னும் வினையும் அஃறிணையாண்பெணிருபாற்கும் பொதுவாயினும் கறத்தலென்னுந் தொழிற்குறிப்பினால் பெண்பசு துணியப்பட்டது.
மாடு கோடு கூரிது என்னுமிடத்தும் மாடு என்னும் அஃறிணையெழுவாயின் பயனிலையாகிய கூரிது என்னும் வினையோடு அதன்கிழமைப் பொருள்பட எழுவாயாக நின்ற கோடு என்பது முடிதறிக.
இரு திணைப் பொருள்கள் கலந்து ஒரு தொடராக வருமிடத்து ஆண் பெண் என்னும் இருபாற் பொருள்கள் கலந்து ஒரு தொடராக வலுமிடத்தும் சிறப்பினாலும் ஒரு முடிபைப் பெறும்.
பார்ப்பார் தவரே சுமந்தார் பிணிப்பட்டார் மூத்தோர் குழவியெனு மிவர்கள் என இரு திணைப் பொருள்கள் கலந்து மிகுதியால் உயர்திணை முடிபைப் பெற்றன.
இருதிணைப் பொருள்கள் கலந்து ஒரு தொடராக வருமிடத்தும் ஆண் பெண் என்னும் இரு பாற் பொருள்கள் கலந்து ஒரு தொடராக வருமிடத்தும் அவை பலவும் எப்படி முடியும்?
மகிழ்ச்சி உயர்வு சிறப்பு கோபம் இழிவு என்னும் இவைகளுள் ஒரு காரணத்தினால் ஒரு திணைப்பொருள் வேறுதிணைப் பொருளாகவும் ஒரு பாற் பொருள் றேறுபாற் சொல்லாகவுஞ் சொல்லப்படும்.
எனைத்துணைய ராயினு மென்னாந் திணைத்துணையுந் தேரான் பிறனில் புகல் என்றவிடத்துக் போடத்தினாற் பன்மைப்பால் ஒரமைப்பாலாக சொல்லப்பட்டது.
சாத்தன்றா யிவை செய்வேனோ என்னுமடத்து யானெனச் சொல்லல் வேண்டுந் தன்மையிலே சாத்தன்றாயெனப் படர்க்கைச் சொற் சேர்த்து சொல்லப்பட்டது.
களவு செய்ய நினைப்போன் கையறுப்புண்டான் என்ற விடத்துக் களவு செய்யிற் கையறுப்புண்ணல் மிகுதியாதலால் எதிர்காலம் இறந்தகாலமாகச் சொல்லப்பட்டது.
எறும்பு முட்டைகொண்டு திட்டையேறின் மழைபெய்தது என்ற விடத்து எறும்பு முட்டையெடுத்து மேட்டிலேறினால் மழைபெய்தல் தெளிவாதலால் திர்காலம் இறந்தகாலமாகச் சொல்லப்பட்டது.
யாம் பண்டு விளையாடுவ திச்சோலை யாம் பண்டு விளையாடுகிறதிச் சோலை இவைகளில் அக்காரணங்கள் இல்லாமலே இறந்தகாலம் எதிர்காலம் நிகழ்காலம் சொல்லப்பட்டன.
செயப்படுபொருளையும் கருவியையும் இடத்தையும் செயலையும் காலத்தையும் வினைமுதல் போல வைத்து அவ்வினைமுதல் வினையை அவைகளுக்கு ஏற்றிச் சொல்லுதலும் உண்டு.
செயப்படுபொருளையுங் கருவியையும் இடத்தையும் செயலையுங் காலத்தையும் வினைமுதல் போல வைத்து அவ்வினைமுதல் வினையை அவைகளுக்கு ஏற்றிச் சொல்லுதலும் உண்டோ?
ஒரு காரணம் பற்றிவருஞ் சிறப்புப்பெயரினாலும் காரணம் பற்றாது வரும் இயற் பெயரினாலும் ஒரு பொருளைச் சொல்லமிடத்துச் சிறப்புப் பெயரை முன்வைத்து இயற்பெயரைப் பின் வைத்தல் சிறப்பாம்.
ஒரு காரணம் பற்றிவருஞ் சிறப்புப் பெயரினாலும் காரணம் பற்றாது வரும் இயற்பெணரினாலும் ஒரு பொருளைச் சொல்லமிடத்துச் எதை முன்வைத்து எதைப் பின் வைத்தல் சிறப்பாம்?
படர்க்கைப் பெயரோடு சுட்டுப் பெயர் சேர்ந்துவரின் அப்படர்க்கைப் பெயர் முடிக்குஞ் சொற் கொள்ளுமிடத்து அதற்குப்பின் வரும் முடிக்குஞ் சொற் கொள்ளாவிடத்து அதற்றுப் பின்னு முன்னும் வரும்.
இத்தனையென்று தொகையுற்று நிற்கும் பொருளும் எக்காலத்தும் எவ்விடத்தும் இல்லாத பொருளும் முடிக்குஞ் சொல்லைப் பெற்று வருமிடத்து முற்றும்மைபெற்று வரும்.
இத்தனையென்று தொகையுற்று நிற்கும் பொருளும் எக்காலத்தும் எவ்விடத்தும் இல்லாத பொருளும் முடிக்குஞ் சொல்லைப் பெற்று வருமிடத்து எவ்வாறு வரும்?
தமன் என்னுங் கிளைப்பொருட் பெயர்ப் பகுபதம் தாம் என்னம் பகுதியும் அன் என்னும் ஆண்பால் விகுதியும் பெற்று பகுதி குறுகி இறுகி மகர மெய்யின் ஆமல் விகுதி அகரவுயிரேறி முடிந்தது.
பொன்னன் என்னும் பொருட்பெயர்ப் பகுபதம் பொன் என்னும் பகுதியும் அன் என்னும் ஆண்பால் விகுதியும் பெற்று பகுதியீற்று னகரமெய் இரட்டித்து இரட்டித்த னகரமெய்யின்மேல் விகுதி அகரவுயிரேறி முடிந்தது.